Document ID: 32003D0236

Komisijas Lēmums
(2003. gada 3. aprīlis),
ar kuru groza Lēmumu 92/486/EEK, ar ko izveido sadarbības veidu starp Animo servercentru un dalībvalstīm
(izziņots ar dokumenta numuru C(2003) 1104)
(Dokuments attiecas uz EEZ)
(2003/236/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Eiropas Parlamenta un Padomes Direktīvu 2002/33/EK [2], un jo īpaši tās 20. panta 3. punktu,
tā kā:
(1) Kamēr nav izveidota jauna datorsistēmas arhitektūra, jo īpaši tā daļa, ko pielieto Animo tīklam, kā izklāstīts Komisijas 2002. gada 30. decembra Lēmumā 2003/24/EK par integrētas datorizētas veterinārās sistēmas izveidošanu [3], jānodrošina šāda tīkla nepārtrauktība.
(2) Attiecīgi jāgroza 1992. gada 25. septembra Lēmums 92/486/EEK, ar ko izveido sadarbības formu starp Animo servercentru un dalībvalstīm [4], kurā jaunākie grozījumi izdarīti ar Lēmumu 2002/615/EK [5].
(3) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 92/486/EEK 2.a panta 7. punkta pirmo daļu aizstāj ar šādu tekstu:
"Laika posmā no 2003. gada 1. aprīļa līdz 2004. gada 31. martam 1. pantā paredzētās koordinācijas iestādes nodrošina, ka šajā pantā noteiktie līgumi ir pagarināti par vienu gadu."
2. pants
Šo lēmumu piemēro no 2003. gada 1. aprīļa.
3. pants
Šis lēmums ir adresēts dalībvalstīm.
Briselē, 2003. gada 3. aprīlī

Labels: 12
18
5
6